
ACADEMI CYMRU AR GYFER ARFER PROFFESIYNOL AC YMCHWIL CYMHWYSOL

 
Tasg 4

Diogelu mewn maes nad yw'n brif faes gwaith i chi

Canllawiau: 
Mae angen gweithwyr cymdeithasol sydd newydd gymhwyso ar Gofal Cymdeithasol Cymru i ddarparu tystiolaeth am eu dealltwriaeth o waith diogelu gydag oedolion a phlant.  Bydd yr aseiniad isod yn eich galluogi i ddangos hyn. D.S. os ydych yn gweithio fel arfer ym maes diogelu plant dylech ysgrifennu am ddiogelu oedolion.  Os ydych fel arfer yn gweithio gydag oedolion yna dylech ysgrifennu am ddiogelu plant.  Gwnewch yn siŵr eich bod yn bodloni’r canlyniadau dysgu ar gyfer y dasg hon (gweler atodiad 5 y llawlyfr).

	Cwestiwn a:
Mewn maes nad yw’n brif ffocws i’ch gwaith (gweler y canllawiau uchod) eglurwch y ddeddfwriaeth berthnasol, a’r polisïau a’r gweithdrefnau cenedlaethol, lleol a sefydliadol ar gyfer diogelu. 

Heb os, y Ddeddf Gwasanaethau Cymdeithasol a Llesiant (Cymru) 2014 (DGCALL) yw’r ddeddf ganolog ar gyfer diogelu oedolion yn Nghymru. Caiff ‘oedolyn mewn perygl’ ei ddiffinio o dan adran 126 y DDGCALL (Cymru) 2014 fel oedolyn sy’n profi camdriniaeth neu esgeulustod, unigolyn sydd gyda anghenion gofal a chymorth, ac oherwydd yr anghenion hyn nid oes gan yr unigolyn y gallu i ddiogelu eu hun rhag camdriniaeth, esgeulustod neu y risg ohono. Nodir yn adran 126 bod angen i’r Awdurdod Lleol gymryd y camau priodol pe bae ganddynt reswm rhesymol i gredu fod oedolyn yn wynebu risg. Yn ôl gweithdrefnau Diogelu Cymru (2026) gall y camau hyn edrych fel; nodi pryder, gwneud ymholiadau cychwynnol, casglu gwybodaeth ac asesu am anghenion gofal a chymorth neu anghenion amddiffyn. Wrth i weithwyr cymdeithasol asesu oedolyn sy’n wynebu risg, mae’n hollbwysig eu bod yn gweithio’n unol â’r DDGCALL (Cymru) 2014 a gweithio’n berson ganolog. Dylai hyn olygu bod hawliau’r unigolyn yn flaenllaw, bod eu budd gorau yn cael eu ystyried, gan roi sylw penodol i farn a dymuniadau yr unigolyn – golygai hyn fod gweithwyr cymdeithasol hefyd yn cydymffurfio a rhan 1 y gòd ymarfer proffesiynol (CYP) ar gyfer Gweithwyr Cymdeithasol trwy gefnogi unigolion i fynegi eu barn mewn modd ddiogel (Gofal Cymdeithasol Cymru, 2026).

Mae’r Ddeddf Galluedd Meddyliol (DGM) 2005 hefyd yn ddeddf hollbwysig i ddiogelu oedolion, mae’r ddeddf hon yn berthnasol ledled Cymru a Lloegr. Yn ôl y DGM 2005, wrth wneud gwaith diogelu oedolion, dylid “tybio galluedd” oni bai bod tystiolaeth glir i’r gwrthwyneb, ac mae gan oedolyn yr hawl i wneud penderfyniadau annoeth, neu rhai sydd yn risg uchel pe bae ganddynt y gallu meddyliol i wneud hyn (Rogers et al, 2015). Er hyn, yn y broses o ddiogelu oedolion, mae’r DGM yn gosod canllawiau clir ar gyfer asesu galluedd meddyliol o dan adran 3 y DGM 2005 a dylid dilyn y criteria clir hwn sef deall y wybodaeth, cadw y wybodaeth, gallu pwyso a mesur a chyfathrebu y penderfyniad, wrth asesu galluedd meddyliol oedolyn er mwyn eu diogelu rhag gamdriniaeth neu niwed. Pe nad oes gan unigolyn y galluedd meddyliol i wneud penderfyniad diogel, gellir cynnal cyfarfod ‘budd gorau’ o dan adran 4 y DGM 2005 ble mae rhaid ymgynghori gyda teulu yr unigolyn, gweithwyr proffesiynol ac yr unigolyn ei hun ar gyfer gwneud y penderfyniad ym mudd gorau yr unigolyn.

Mae’r Ddeddf Iechyd Meddwl 1983 hefyd yn berthnasol i waith diogelu pan fo risg sylweddol yn gysylltiedig ag iechyd meddwl yr unigolyn, mae fframwaith gyfreithiol glir ar gyfer asesu, derbyn a thrin unigolyn sydd â salwch meddwl pan fo risg sylweddol i’w hunain neu i eraill. Mewn diogelu oedolion, ystyrir bod y ddeddf yn hanfodol i alluogi ymyrraeth statudol pan fo unigolion yn methu diogelu eu hunain oherwydd cyflwr iechyd meddwl. Yng Nghymru, mae’r Mesur Iechyd Meddwl (Cymru) 2010 yn gosod dyletswyddau clir ar gyfer asesu, darparu cymorth a diogelu unigolion gyda iechyd meddwl dwys.

Ystyriais sut mae y Ddeddf Haliawu Dynol 1998 hefyd yn sail i ddiogelu oedolion gan fod y ddeddf yn pwysleisio ar hawl pob unigolyn i fywyd, diogelwch a thriniaeth deg, sydd hefyd yn cyd-fynd a’n dyletswydd statudol o fewn adran 3 y CYP (Gofal Cymdeithasol Cymru, 2026). Rwyf hefyd yn ymwybodol bod polisïau a gweithdrefnau mewnol mewn Awdurdodau Lleol ar gyfer diogelu oedolion megis MARAC sef cyfarfod amlddisgyblaethol lleol i rannu a thrafod pryderon diogelu a’r camau i gymryd yn dilyn hyn (Keeling a Davies, 2020).

Cyfrif geiriau: 571


500 o eiriau (+/- 10%: dylech gynnwys nifer y geiriau ar ddiwedd pob adran).







	Cwestiwn b:
Myfyriwch ar y gwahaniaeth rhwng diogelu ym maes gwaith oedolion a gwaith plant.

Ystyrir bod gwahaniaethau sylweddol ym maes diogelu plant ac oedolion. Mae gwaith diogelu oedolion yn bennaf yn seiliedig ar egwyddorion y Ddeddf Gwasanaethau Cymdeithasol a Llesiant (Cymru) 2014 (DGCALL), Mae ffocws ar dybio galluedd, llais, dewis a rheolaeth, yn ogystal a hawl yr unigolyn i fyw mewn ffordd sydd yn achosi risg uchel cyn belled a fod yr unigolyn yn deall y canlyniad. Yn wahanol i hyn, yn y maes plant, y prif fframwaith yw’r Ddeddf Plant 1989, ac y prif ystyriaeth yw lles y plentyn, ac nid oes gan blentyn yr un lefel o ymreolaeth gyfreithiol. Canolbwyntir ar atal niwed ac ymateb ar frys a pan fo rhieni’n methu diogelu plant, mae Awdurdodau Lleol yn ymyrryd yn sylweddol.

Gellir ystyried bod gwahaniaethau clir yn y dyletswyddau statudol wrth ymarfer. Yn y maes oedolion o dan adran 126 y DDGCALL Cymru 2014 – gosodwyd dyletswydd i ymholi, cefnogi a gweithio mewn partneriaeth ond nid yw’r dyletswydd hwn yn golygu bod angen ymyrryd os oes galluedd ac os yw’r unigolyn yn gwrthod y cymorth. Yn groes i hyn, mae’r Ddeddf Plant 1989 yn gosod dyletswydd i gynnal ymholiad adran 47, amddiffyn, asesu anghenion ac i ymateb hyd yn oed pe bae’r rhiant yn anghytuno ac yn gwrthod y cymorth.

Mae cydsyniad yn elfen hanfodol wrth ystyried y gwahaniaeth rhwng ddiogelu oedolion a phlant, gyda oedolion, mae Gweithdrefnau Diogelu Cymru (2026) yn nodi bod angen cydsyniad yr oedolyn pan yn bosibl, ac mae eithriad yw peidio a chael cydsyniad mewn amgylchiadau penodol gyda risg o niwed. Yn groes i hyn, pan mae plentyn mewn perygl o gamdriniaeth neu esgeulustod, nid yw cydsyniad y plentyn yn ddewis yn y factor gan fod y ffocws ar ddiogelwch uniongyrchol y plentyn, lles a datblygiad. Er hyn, yn y maes plant, mae plentyn yn gallu bod yn ‘Gillik Competent’ – ble mae’n rhaid i ymarferwyr benderfynu a oes gan blentyn o dan 16 mlwydd oed y lefel angenrheidiol o aeddfedrwydd a dealltwriaeth I roi cydsyniad dilys, ac mae’r egwyddor yn adlewyrchu y trawsnewid o blentyn I oedolyn (Griffith, 2016). Daeth y Gillik Competent I rym yn dilyn achos llys ‘Gillick v West Nortolfk [1985]’ a oedd yn ymwneud a gallu plentyn i gydsynio I driniaeth meddygol.

Mewn maes oedolion, mae llais, dewis a rheolaeth yn brif ffocws o dan y DDGCALL (Cymru) 2014, a dull person ganolog yw sail pob cam o’r gwaith. Mewn diogelu maes plant, mae llais y plentyn yn ran hollbwysig o’r asesiad, yn enwedig pan ceir ddatgeliadau, ond nid yw llais y plentyn bob amser yn pennu y canlyniad oherwydd mae’n gyffredin mewn gwaith plant I nifer o blant guddio neu leihau yr hyn mae eu rhieni neu eu gofalwyr yn ei wneud gan eu bod yn gwarchod eu rhieni ar adegau. 


Cyfrif geiriau: 458

400 o eiriau (+/- 10%: dylech gynnwys nifer y geiriau ar ddiwedd pob adran).

